Foto: TASS Gruzin yozuvlarining uch turi - mrgvlovani, nusxuri va zamonaviy mxedruli - YuNeSKO madaniy merosining nomoddiy ro‘yxatiga kiritildi. Bu haqida 1 dekabr, payshanba kuni Gruziya TIVga asoslanib, TASS xabar berdi. Efiopiya poytaxti Addis-Abebada bo‘lib o‘tayotgan YuNeSKOning nomoddiy madaniy merosi muhofazasi bo‘yicha hukumatlararo qo‘mitaning 11-sessiyasida gruzin alifbosining uch turini ham tirik madaniy meroslar qatoriga qo‘shishga qaror qilindi. TIV ma’lumotlariga ko‘ra, ushbu sessiyada YuNeSKO qo‘mitasi "Gruziya tomonidan taqdim etilgan nominatsiyani qo‘llab-quvvatladi" va u "YuNeSKO nomoddiy madaniy merosining barcha shartlariga to‘liq javob berishini" tasdiqladi. Gruziya prezidenti Georgiy Margvelashvili mamlakatni "gruzin alifbosinining xalqaro miqyosda tan olinishi bilan" qutladi.